Harlekinski tip ihtioze

## Definicija
**Harlekinsa ihtioza** ili **Ihtioza tipa harlekin** je genetički poremećaj koji pri rođenju rezultira zadebljanjem kože po gotovo cijelom tijelu. Koža formira velike ploče u obliku dijamanta/trapeza/pravougaonika koje su razdvojene dubokim pukotinama. Ostake komplikacije mogu uključivati prijevremeni porođaj, infekcije, probleme sa tjelesnom temperaturom b  dehidrataciju. Prije rođenja,  kao podrška dijagnozi, preporučuje se amniocenteza (za genetičko savjetovanje) ili ultrazvučni pregled. Oboljeli imaju teške deformacije lobanje i lica. Uši mogu biti vrlo slabo razvijene ili potpuno odsutne, kao i nos. Očni kapci mogu biti izvrnuti (ektropion), što čini oči i područje oko njih vrlo osjetljivim na infekcije. Bebe sa ovim stanjem često krvare tokom porođaja. Usnesu povučene suhom kožom (eklabij).

Zglobovima ponekad nedostaje pokretljivost i mogu biti ispod normalne veličine. U prstima se ponekad javlja hipoplazija. Također je povremeno uočena i polidaktilija. Osim toga, izgled ribljih usta, disanje na usta i kserostomija dovode zahvaćene pojedince u izuzetno visok rizik od razvoja sveopćeg karijesa.

Pacijenti s ovim stanjem su izuzetno osjetljivi na promjene temperature zbog njihove tvrde, ispucale kože, koja sprječava normalan gubitak topline. Koža takođe ograničava disanje, što sprečava zid grudnog koša da se širi i uvuče dovoljno zraka. To može dovesti do hipoventilacija i respiratornih insuficijencija. Pacijenti su često dehidrirani, jer njihova obložena koža nije sposobna za zadržavanje vode.

## Uzrok 
Ihtioza tipa harlekina uzrokovana je mutacijom gubitka funkcije u genu *ABCA12*. Ovaj gen je važan u regulaciji sinteze proteina za razvoj sloja kože. Mutacije u genu uzrokuju poremećeni transport lipida u sloju kože i mogu dovesti do smanjenih verzija proteina odgovornih za razvoj kože. Manje ozbiljne mutacije rezultiraju kolodijskom membranom i slićčnim ispoljavanjem kao kod  urođene ihtioziformne eritrodermije.

ABCA12 su ATP-vezujući kssetni transporteri (ABC transporter), koji su članovi velike porodice proteina koji hidroliziraju ATP za transport tereta kroz ćelijske membrane. Smatra se da je ABCA12 transporter lipida u keratinocitima neophodan za transport lipida u lamelske granule tokom formiranja lipidne barijere u koži.

## Dijagnoza 
Dijagnoza ihtioze tipa harlekina oslanja se na fizički pregled i određene laboratorijske testove. Fizička procjena pri rođenju je od vitalnog značaja za početnu dijagnozu harlekinske ihtioze. Fizičkim pregledom otkrivaju se karakteristični simptomi stanja, posebno abnormalnosti na površini kože novorođenčadi. Abnormalni nalazi u fizičkim procjenama obično rezultiraju korištenjem drugih dijagnostičkih testova za utvrđivanje dijagnoze.

Genetičko testiranje je najspecifičniji dijagnostički test za ovu ihtiozu . Test otkriva gubitak funkcije mutacije na "ABCA12" genu. Biopsija kože se može uraditi da bi se procenile histološke karakteristike ćelija. Histološki nalazi obično otkrivaju hiperkeratozne ćelije kože, što dovodi do njenog debelog, bijelog i tvrdog sloja.

## Liječenje
Ne postoji lijek za ovo stanje. U ranom životu, tipično je potrebna stalna potporna njega. međutim, liječenje retinoidima može povećati šanse za preživljavanje. Djeca koja prežive prvu godinu života često imaju dugotrajne probleme kao što su crvena koža, kontrakture zglobova i odloženi rast.

Potrebna je stalna njega za vlaženje i zaštitu kože. Tvrdi vanjski sloj se na kraju ljušti, ostavljajući ranjive unutrašnje slojeve dermisa izloženim. Rane komplikacije nastaju kao posljedica infekcije zbog pucanja hiperkeratoznih ploča i respiratornog distresa, zbog fizičkog ograničenja ekspanzije zida grudnog koša.

## Prognoza 
U prošlosti je ovaj poremećaj bio gotovo uvijek fatalan, bilo zbog dehidracija, infekcije (sepsa), ograničenog disanja zbog prekrivanja ili drugih povezanih uzroka. Najčešći uzrok smrti bila je sistemska infekcija, a oboljeli su rijetko preživljavali duže od nekoliko dana. Međutim, poboljšana neonatusna intenzivna njega i rano liječenje oralnim retinoidima, kao što je lijek Izotretinoin, može poboljšati preživljavanje. Pokazalo se da rana oralna terapija retinoidima omekšava ljuske i podstiče deskvamaciju. Nakon samo dvije sedmice dnevnog oralnog uzimanja izotretinoina, brazde na koži mogu zacijeliti, a ljuskice nalik pločama mogu se gotovo povući. Poboljšanje eklabija i ektropije takođe se može videti za nekoliko sedmica.

Djeca koja prežive neonatusni period obično evoluiraju u manje teški fenotip, nalik teškoj kongenitalnoj ihtioziformnoj eritrodermiji. Pacijenti i dalje pate od disregulacija temperature i mogu imati netoleranciju na toplotu i hladnoću. Pacijenti također mogu imati generalizirani slab rast kose, ožiljke, alopeciju, kontrakturu prstiju, artralgije, neuspjeh u razvoju, a javljaju se i hipotireoza i patuljastost. Neki pacijenti razviju poliartritis pozitivan  na reumatoidni faktor.

Najdugovjećniji poznati preživjeli je Nusrit "Nelly" Shaheen, koja je rođena 1984. godine i relativno je dobrog zdravlja do juna 2021.. 
Studija objavljena 2011. godine u *Archives of Dermatology* zaključila je: "Harlekinsku ihtiozu" treba smatrati teškom hroničnom bolešću koja nije uvijek smrtonosna. Uz poboljšanu neonatusnu njegu i vjerovatno rano uvođenje oralnih retinoida, broj preživjelih se povećava."

## Epidemiologija i historija 
Učestalost ove ihtioze je oko 1/300.00 porođaja. Otprilike polovina oboljelih umre u prvih nekoliko mjeseci nakon rođenja; međutim, liječenje retinoidima može povećati šanse za preživljavanje.

Kao autosomno recesivno stanje, stope su veće među određenim etničkim populacijama s većom vjerovatnoćom krvnog srodstva.

Bolest je poznata od 1750. godine, a prvi put je opisana u dnevniku velečasnog Olivera Harta iz Charlestona, South Carolina:

Oznaka „harlekinskog tipa“ dolazi od dijamantskog oblika ljuskica pri rođenju (koji podsjeća na kostim Arlekino).

## Dodatne slike

TJOD-14-138-g4.jpg|Novorođenče sa halrlekinskom ihtiozom 
Harlequin ichtyosis.jpg| Novorođenče sa halrlekinskom ihtiozom
Harlequin ichthyosis.png|Žensko novorođenče sa halrlekinskom ihtiozom
TJOD-14-138-g1.jpg|Muško novorođenče sa halrlekinskom ihtiozom
TJOD-14-138-g3.jpg| Novorođenče sa harlekinskom ihtiozom prekriveno sterilnom gazom.
Harlequin ichthyosis (2).png| Harlekinska ihtioza kod 3-godišnje djevojčice, keratinske ljuskice su skoro potpuno otpale

## Reference
## Vanjski linkovi
* Information from the U.S. National Institutes of Health

Kategorija:Geni na hromosomu 2
Kategorija:Genodermatoze
Kategorija:Autosomno recesivni poremećaji
Kategorija:Rijetke bolesti